ananddey/assamese-wiki-corpus huggingface dataset:
বঙ্কিম পুৰস্কাৰ

বঙ্কিম পুৰস্কাৰ বা বঙ্কিম স্মাৰক পুৰস্কাৰ হ'ল পশ্চিমবঙ্গ চৰকাৰে বাংলা কথাসাহিত্যলৈ আগ বঢে়াৱা অৱদানৰ বাবে‍ প্ৰদান কৰা সৰ্বোচ্চ পুৰস্কাৰ। ১৯৭৫ চনত বিখ্যাত বাঙালী সাহিত্যিক বঙ্কি‍মচন্দ্ৰ চট্টোপাধ্যায়ৰ স্মৃতিত এই বঁটাটো প্ৰতিষ্ঠা কৰা হৈছিল। এই বঁটা প্ৰদানৰ দায়িত্ব ২০০৩ চনৰপৰা তথ্য আৰু সাংস্কৃতিক পৰিক্ৰমা বিভাগৰ অধীনত আছে আৰু পশ্চিমবঙ্গ বাংলা অকাডেমীৰ অধীনলৈ অনা হৈছে। পশ্চিমবঙ্গৰ মুখ্যমন্ত্ৰীয়ে এই বঁটা প্ৰদান কৰে।

পুৰস্কাৰ প্ৰাপক

১৯৭৫ - প্ৰবোধচন্দ্ৰ সেন - সমালোচনা সাহিত্য (প্ৰবন্ধ)
১৯৮২ - গৌৰকিশোৰ ঘোষ - সাগিনা মাহাতো ও অন্যান্য (গল্প)
১৯৮৩ - সুনীল গঙ্গোপাধ্যায় - সেই সময় (উপন্যাস, ২ টি খণ্ড)
১৯৮৪ - সুশীল জানা - শ্ৰেষ্ঠ কবিতা (কবিতা)
১৯৮৫ - প্ৰফুল্ল ৰায় - আকাশেৰ নিচে মানুষ (উপন্যাস)
১৯৮৬ - অমিয়ভূষণ মজুমদাৰ - ৰাজনগৰ (উপন্যাস)
১৯৮৭ - অমলেন্দু চক্ৰবৰ্তী - যাবজ্জীৱন (উপন্যাস)
১৯৮৮ - শচীন্দ্ৰনাথ বন্দ্যোপাধ্যায় - গল্পসমগ্ৰ (সম্পূৰ্ণ গল্প) (মৰণোত্তৰ)
১৯৯২ - অভিজিৎ সেন - ৰহু চণ্ডালেৰ হাড় (উপন্যাস)
১৯৯৪ - সৈয়দ মুস্তাফা সিৰাজ - অলীক মানুষ (উপন্যাস)
১৯৯৫ - মঞ্জুশ দাশগুপ্ত, (২০০৭ সালে নন্দীগ্ৰামেৰ সহিংসতাৰ বিৰুদ্ধে প্ৰতিবাদে পুৰস্কাৰ ফেৰৎ)
১৯৯৮ - অতীন বন্দ্যোপাধ্যায়- দুই ভাৰতবৰ্ষ (উপন্যাস)
১৯৯৯ - বাণী বসু- মৈত্ৰেয় জাতক (উপন্যাস)
২০০০ - নাৰায়ণ সান্যাল - ৰূপমঞ্জৰি (৩ টি খণ্ড) (উপন্যাস)
২০০১ - সমীৰ ৰক্ষিত -দুখেৰ আখ্যান (উপন্যাস), অমৰ মিত্ৰ - অশ্বচৰিত (উপন্যাস)
২০০২ - চিত্ত ঘোষাল - নিৰ্বাচিত গল্প খণ্ড ২ (নিৰ্বাচিত গল্প)
২০০২- অবন্তীনগৰ (উপন্যাস)
২০০৬ - ঝড়েশ্বৰ চট্টোপাধ্যায় - সহিস (উপন্যাস)
২০০৭ - ৰামকুমাৰ মুখোপাধ্যায় - ধনপতিৰ সিংহলযাত্ৰা (উপন্যাস)
২০০৮ - নলিনী বেৰা - মাটিৰ মৃদঙ্গ (উপন্যাস)
২০০৯ - সমৰেশ মজুমদাৰ - কলিকাতায় নবকুমাৰ ( উপন্যাস)
২০১০ - অনিল ঘড়াই - অনন্ত দ্ৰাঘীমা (ৰবীন্দ্ৰনাথ ঠাকুৰেৰ ৰং ও কাজেৰ ব্যৱহাৰ সম্পৰ্কে অধ্যয়ন), আফসৰ আহমেদ- হীৰে ভিখাৰিনী ও সুন্দৰী ৰমণী কিস্যা (গল্প)
২০১১ - ৰবি শংকৰ বল - দোজখনামা (উপন্যাস)
২০১২ - কমল চক্ৰবৰ্তী - উপন্যাস সমগ্ৰ (উপন্যাস)
২০১৪ - ৰামনাথ ৰায় - উপন্যাস সমগ্ৰ (উপন্যাস)
২০১৬ - আবুল বাশাৰ
২০১৭ - বলৰাম বসাক

তথ্যসূত্ৰ

শ্ৰেণী:সাহিত্যৰ বঁটা
শ্বেয়ান ৱেব-ক্ৰিষ্টবাৰ্গ

শ্বেয়ান ৱেব-ক্ৰিষ্টবাৰ্গ এগৰাকী নাগৰিক অধিকাৰ কৰ্মী আৰু চেলমা, লৰ্ড, চেলমা নামৰ কিতাপখনৰ সহ-লেখক। ৯ বছৰীয়া শিশু অৱস্থাতে ৱেবে ১৯৬৫ চনৰ ৭ মাৰ্চত এডমাণ্ড পেটাছ ব্ৰিজ পাৰ হৈ চেলমাৰ পৰা মণ্টগোমাৰীলৈ হোৱা প্ৰথম পদযাত্ৰাৰ প্ৰচেষ্টাত অংশগ্ৰহণ কৰিছিল, যাক ব্লাডি ছাণ্ডে বুলি জনা যায় আৰু মাৰ্টিন লুথাৰ কিং জুনিয়ৰৰে "সৰ্বকনিষ্ঠা স্বাধীনতা যুঁজাৰু"বুলি অভিহিত কৰিছিল।

সক্ৰিয়তাৰ আৰম্ভণি

১৯৬৫ চনৰ জানুৱাৰীত, ৱেবে নাগৰিক অধিকাৰ আন্দোলনৰ সভা আৰু সমাবেশসমূহত নিয়মিতভাবে অংশ ল’বলৈ আৰম্ভ কৰিছিল। এই সময়ছোৱাতে তেওঁ প্ৰথমবাৰৰ বাবে ড॰ মাৰ্টিন লুথাৰ কিং জুনিয়ৰক লগ পাইছিল যিটো তেওঁৰ জীৱনৰ আটাইতকৈ গভীৰ প্ৰভাৱ পেলোৱা অভিজ্ঞতাসমূহৰ এটা আছিল। ৱেবে ড॰ কিংক এজন “শক্তিশালী আৰু ধৈৰ্যশীল মানুহ” বুলি বৰ্ণনা কৰিছিল যাৰ কথাবোৰ আছিল স্পষ্ট, প্ৰেৰণাদায়ক আৰু হৃদয়স্পৰ্শী। ৱেবৰ মতে তেওঁ এনেদৰে কথা কৈছিল যে, সৰু হওক বা ডাঙৰ—সকলো বয়সৰ মানুহেই তেওঁৰ বাৰ্তা সহজে বুজি ল’ব পাৰিছিল আৰু অনুপ্ৰাণিত হৈছিল।

এই অভিজ্ঞতাই ৱেবৰ মনত সাহস, দৃঢ়তা আৰু ন্যায়ৰ বাবে সংগ্ৰাম কৰাৰ প্ৰেৰণা জগাই তোলে আৰু সক্ৰিয়তাবাদী জীৱনৰ এক নতুন অধ্যায় আৰম্ভ হয়।

ৰক্তাক্ত দেওবাৰ

চেলমাৰ পৰা মণ্টগোমেৰীলৈ এই পদযাত্ৰাৰ আয়োজন কৰা হৈছিল দক্ষিণ খ্ৰীষ্টান নেতৃত্ব সন্মিলনৰ সদস্য জিমি লি জেকচনৰ মৃত্যুৰ পিছত, যিজনক আলাবামাৰ মেৰিয়ানত ভোটাধিকাৰৰ বাবে শান্তিপূৰ্ণ পদযাত্ৰাৰ সময়ত প্ৰহাৰ আৰু গুলীবিদ্ধ কৰিছিল যাৰ ফলত তেওঁৰ মৃত্যু হৈছিল।
এই ঘটনাই নাগৰিক অধিকাৰ আন্দোলনত তীব্ৰ ক্ষোভ আৰু দুঃখৰ সৃষ্টি কৰে আৰু ইয়াৰ প্ৰতিবাদস্বৰূপেই ছেলমাৰ পৰা মন্টগোমাৰীলৈ পদযাত্ৰাৰ সিদ্ধান্ত লোৱা হয়।

ব্লাডি দেওবাৰৰ আগতে অনুষ্ঠিত হোৱা বৈঠকৰ সময়ত মানুহে এই পদযাত্ৰা কেনেকৈ আৰম্ভ হব, আৰু এই পদযাত্ৰা সফলতাৰে সমাপ্ত নহ’ব পাৰে বুলিও সন্দেহ প্ৰকাশ কৰিছিল । ৱেবে কয় যে মাৰ্চৰ ৰাতিপুৱা তাই ভয় খাইছিল আৰু আগৰ নিশা সভাৰ সতৰ্কবাণীৰ পিছতো তাই দেখা বস্তুবোৰ চাবলৈ সাজু নাছিল। যিখনক একে নামদি ডিজনীৰ টেলিভিছন চিনেমালৈ ৰূপান্তৰিত কৰা হৈছিল আৰু তেওঁৰ এই কিতাপ খনে মাধ্যমিক শিক্ষাৰ পাঠ্যপুথিত স্থান লাভ কৰিছিল।

তথ্যসূত্ৰ
সোহম শ্বাহ

সোহম শ্বাহ এজন ভাৰতীয় অভিনেতা, প্ৰযোজক, উদ্যোগী৷ তেওঁ সাধাৰণতে হিন্দী চলচ্চিত্ৰ উদ্যোগৰ লগত জড়িত। ২০০৯ চনত সোহম শ্বাহক বাবৰ নামৰ ছবিখনত খলনায়কৰ ভূমিকাত পোনপ্ৰথমবাৰৰ বাবে দেখিবলৈ পোৱা গৈছিল৷ পৰৱৰ্তী সময়ত ২০১২ চনত তেওঁ ৰিচাইকলৱালা ফিল্মছৰ অধীনত নিৰ্মিত ৰাষ্ট্ৰীয় বঁটা বিজয়ী ছবি শ্বিপ অৱ থিছিয়াছত অভিনয় কৰে।২০১৫ চনত শ্বাহে তালৱাৰ আৰু ২০১৭ চনত ছিমৰন ছবিত অভিনয় কৰে।তেওঁৰ দ্বাৰা অভিনীত আৰু প্ৰযোজিত ছবি টুম্বাড়ে সমালোচকৰ যথেষ্ট প্ৰশংসা লাভ কৰিছিল।

তথ্যসূত্ৰ

শ্ৰেণী:অভিনেতা
শ্ৰেণী:ভাৰতীয় অভিনেতা
শ্ৰেণী:জীৱিত ব্যক্তি
শ্ৰেণী:হিন্দী চলচ্চিত্ৰৰ অভিনেতা
মেৰী পুনেন লুকোস

মেৰী পুনেন লুকোস (; ২ আগষ্ট ১৮৮৬ - ২ অক্টোবৰ ১৯৭৬) এগৰাকী ভাৰতীয় স্ত্ৰীৰোগ বিশেষজ্ঞ, প্ৰসূতি বিশেষজ্ঞ আৰু ভাৰতৰ প্ৰথম মহিলা চাৰ্জন জেনেৰেল। তেওঁ নাগৰক'ইলৰ যক্ষ্মা স্বাস্থ্য কেন্দ্ৰ আৰু তিৰুৱনন্তপুৰমৰ এক্স-ৰে আৰু ৰেডিয়াম ইনষ্টিটিউটৰ প্ৰতিষ্ঠাপক আছিল, ট্ৰাভাঙ্কোৰ ৰাজ্যৰ স্বাস্থ্য বিভাগৰ মুৰব্বী হিচাপে কাৰ্যনিৰ্বাহ কৰিছিল আৰু তেওঁ ৰাজ্যখনৰ প্ৰথমগৰাকী মহিলা বিধায়ক আছিল।

প্ৰাৰম্ভিক জীৱন আৰু শিক্ষা

১৮৮৬ চনৰ ২ আগষ্টত আয়মানামৰ ব্ৰিটিছ ভাৰতীয় সাম্ৰাজ্যৰ ৰাজকীয় ৰাজ্য ট্ৰেভাংকোৰ (বৰ্তমান কেৰালা)ৰ এক ধনী এংলিকান ছিৰিয়ান খ্ৰীষ্টান পৰিয়ালত মেৰী পুনেনৰ জন্ম হৈছিল, যিখন সৰু গাঁও পাছলৈ দ্য গড অৱ স্মল থিংছ উপন্যাসখনৰ পৰিৱেশ হৈ বিখ্যাত হৈছিল। তেওঁৰ পিতৃ টি. ই. পুনেন আছিল এগৰাকী চিকিৎসক, ট্ৰাভাঙ্কোৰৰ প্ৰথম চিকিৎসা স্নাতক আৰু ট্ৰাভাঙ্কোৰ ৰাজ্যৰ ৰাজকীয় চিকিৎসক। তেওঁৰ মাতৃৰ স্বাস্থ্যজনিত সমস্যা আছিল যাৰ বাবে মেৰীক ব্ৰিটিছ গৱৰ্নেছে ডাঙৰ-দীঘল কৰিছিল। তেওঁ তিৰুৱন্তপুৰমৰ হ'লি এঞ্জেলছ কনভেন্ট হাইস্কুলত স্কুলীয়া শিক্ষা সম্পূৰ্ণ কৰিছিল আৰু মেট্ৰিক পৰীক্ষাত শীৰ্ষস্থান লাভ কৰিছিল। অৱশ্যে, এগৰাকী মহিলা হোৱাৰ বাবে তেওঁক তিৰুৱনন্তপুৰমৰ মহাৰাজ মহাবিদ্যালয় (বৰ্তমানৰ ইউনিভাৰ্চিটি কলেজ তিৰুভন্তপুৰম)ত বিজ্ঞান বিষয়ৰ বাবে নামভৰ্তি কৰিবলৈ দিয়া নহৈছিল আৰু সেয়ে‍ ইতিহাস অধ্যয়ন কৰিবলগীয়া হৈছিল আৰু সেই বিষয়ত ১৯০৯ চনত তেওঁ স্নাতক ডিগ্ৰী লাভ কৰিছিল৷

ভাৰতীয় বিশ্ববিদ্যালয়সমূহে মহিলাসকলক চিকিৎসা বিজ্ঞানৰ বাবে নামভৰ্তিৰ সুবিধা নিদিয়াৰ বাবে তেওঁ লণ্ডনলৈ গুচি যায় আৰু লণ্ডন বিশ্ববিদ্যালয়ৰ পৰা এম বি বি এছ লাভ কৰে।ডাবলিনৰ ৰটাণ্ডা হাস্পতালৰ পৰা এম আৰ চি অ’ জি (স্ত্ৰীৰোগ আৰু প্ৰসূতি) লাভ কৰি ব্ৰিটেইনত গৈ গ্ৰেট অৰমণ্ড ষ্ট্ৰীট হাস্পতালত শিশু চিকিৎসাৰ উন্নত প্ৰশিক্ষণ লয়। পাছলৈ তেওঁ ব্ৰিটেইনৰ বিভিন্ন চিকিৎসালয়ত কাম কৰিছিল আৰু একে সময়তে লণ্ডনৰ সংগীত পৰীক্ষাত উত্তীৰ্ণ হ'বলৈ সংগীত অধ্যয়ন কৰিছিল।

তথ্যসূত্ৰ

শ্ৰেণী:বিংশ শতিকাৰ ভাৰতীয় মহিলা বিজ্ঞানী
শ্ৰেণী:চিকিৎসাবিদ
ৰিপুনাথ বুঢ়াগোহাঞি

ৰিপুনাথ বুঢ়াগোহাঞি আছিল এগৰাকী অসমীয়া লেখক৷ ১৯২৪ চনত শিৱসাগৰত অনুষ্ঠিত ‌অসম সাহিত্য সভাৰ বাৰ্ষিক অধিৱেশনত তেখেতে এজন‌ স্বেচ্ছাসেৱক হিচাপে‌ যোগদান কৰিছিল। তেওঁ পূৰ্বাঞ্চল তাই সাহিত্য সভাৰ এগৰাকী উপদেষ্টা স্বৰূপ কৰ্মী আছিল তথা ডিব্ৰুগড় জিলা তাই সাহিত্য সভাৰ মূল সংগঠনৰ গুৰি ধৰোতা আছিল।

জন্ম আৰু বংশ পৰিচয়

ৰিপুনাথ বুঢ়াগোহাঞিৰ জন্ম হয় শিৱসাগৰ জিলাত। তেওঁৰ পিতৃৰ নাম মুক্তানাথ বুঢ়াগোহাঞি আৰু মাতৃৰ নাম লীলাৱতী আইদেউ।

শিক্ষা

শিৱসাগৰৰ জয়া পাৰাৰ এল,পি,স্কুলত প্ৰাথমিক শিক্ষা লাভ কৰি ৰিপুনাথ বুঢ়াগোহাঞিয়ে শিৱসাগৰৰ চৰকাৰী হাইস্কুলত ভৰ্তি হয় ।
১৯৩০ চনত প্ৰৱেশিকা পৰীক্ষাত উত্তীৰ্ণ হয়।
১৯৩৩ চনৰ পৰা ১৯৩৭ চনলৈ প্ৰায় ৩ বছৰ কাল তেখেতে আসাম টেস্কটাইল ইনষ্টিটিউত প্ৰশিক্ষণ লয়।

চাকৰি জীৱন

১৯৪৩ চনত বুঢ়াগোহাঞিয়ে শিৱসাগৰৰ কাছাৰীত পেস্কাৰ হিচাপে চাকৰি জীৱনৰ পাতনি মেলে ।
১৯৪৬ চনত ৰেছম আৰু বয়ন বিভাগত পৰিদৰ্শক চাকৰিত যোগদান কৰে ।

সাহিত্যৰাজি

তথ্যসূত্ৰ
নিকোল ফিচেলা

নিকোল ফিচেলা (ইংৰাজী: Nicole Fiscella; জন্ম: ১৫ ছেপ্টেম্বৰ, ১৯৭৯) এগৰাকী আমেৰিকান অভিনেত্ৰী আৰু মডেল। তেওঁ বিশেষকৈ দ্য চিডব্লিউ-ৰ কিশোৰ কালৰ নাটকীয় ধাৰাবাহিক গছিপ গাৰ্লত ইছাবেল ক’টছৰ চৰিত্ৰত অভিনয় কৰাৰ বাবে জনাজাত।

প্ৰাৰম্ভিক জীৱন

নিকোল ফিচেলাৰ জন্ম ১৯৭৯ চনৰ ১৫ ছেপ্টেম্বৰত ম্যানহাটনৰ লেনক্স হিল হাস্পতালত অথবা নিউয়ৰ্কৰ ৰচেষ্টাৰত হৈছিল। তেওঁ ভাৰতীয় আৰু ছেইণ্ট লুচিয়ান মূলৰ। তেওঁৰ পিতৃ-মাতৃ চিকিৎসক আৰু চাজ নামৰ তেওঁৰ এজন সৰু ভায়েক আছে। তেওঁ ৰচেষ্টাৰত ডাঙৰ-দীঘল হৈছিল। ফিচেলা পৰিচালক তথা ৰাজনৈতিক কৰ্মী জিম আগষ্টিনৰ তত্ত্বাৱধানত থকা 'অল-ষ্টেট জাজ কয়ৰ'ৰ সদস্য আছিল। ফিচেলাই টাফ্টছ বিশ্ববিদ্যালয়ৰপৰা নৃবিজ্ঞান বিষয়ত কলা শাখাৰ স্নাতক ডিগ্ৰী লাভ কৰে।

ব্যক্তিগত জীৱন

ফিচেলা বৰ্তমান তেওঁৰ স্বামী আৰু তিনিটা সন্তানৰ সৈতে কলৰাডৌত বাস কৰে।

তথ্যসূত্ৰ

বাহ্যিক সংযোগ

শ্ৰেণী:আমেৰিকান অভিনয় শিল্পী
তৰুণ শইকীয়া

তৰুণ শইকীয়া (২৪ ফেব্ৰুৱাৰী, ১৯৭৬) মাউণ্ট এভাৰেষ্ট শৃংগত আৰোহণ কৰিবলৈ সফল হোৱা প্ৰথমগৰাকী অসমীয়া ব্যক্তি। ২০১৩ চনৰ ১৮ মে তাৰিখে দোকমোকালিতে তৰুণ শইকীয়াই এভাৰেষ্টত ভৰি দি এই শৃংগ আৰোহণ কৰা প্ৰথমগৰাকী অসমীয়া হোৱাৰ গৌৰৱ লাভ কৰে।

তৰুণ শইকীয়াৰ পিতৃ প্ৰয়াত অতুল শইকীয়া আৰু মাতৃ চাৰু শইকীয়া। গুৱাহাটী, নাৰেংগীৰ শাস্ত্ৰী নগৰৰ স্থায়ী বাসিন্দা তৰুণ শইকীয়া পেচাত এজন ব্যৱসায়ী, আৰু তেখেতে গুৱাহাটীৰ গণেশগুৰি অঞ্চলত ফলৰ ৰসৰ পাৰ্লাৰৰ ব্যৱসায় কৰে। ১৯৯৩ চনত মানালিত পৰ্বতাৰোহনৰ প্ৰাথমিক পাঠ্যক্ৰম লোৱাৰ পাছত তৰুণ শইকীয়াই কেবাটাও পৰ্বতাৰোহণ অভিযানত নিয়মীয়াকৈ ভাগ লয়। ২০০৩ চনত শইকীয়াই দাৰ্জিলিঙত পৰ্বতাৰোহণৰ উচ্চ পাঠ্যক্ৰম গ্ৰহণ কৰে।

এভাৰেষ্ট বিজয় অভিযান

দুবছৰৰ আগতেই মণিপুৰৰ পৰ্বতাৰোহণ আৰু ট্ৰেকিং এছ'চিয়েশ্যনৰ উদ্যোগত ১৬ জনীয়া এটা দল গঠন কৰি এভাৰেষ্ট অভিযানৰ পাতনি মেলা হৈছিল। সম্পূৰ্ণৰূপে উত্তৰ-পূৱৰ ব্যক্তিৰে গঠিত আৰু পৰিচালিত এইটো আছিল প্ৰথমটো মাউণ্ট এভাৰেষ্ট অভিযান। উত্তৰ-পূৱ পৰিষদ আৰু মণিপুৰৰ চৰকাৰ দ্বাৰা প্ৰযোজিত

১৮ মেৰ দিনা ৰাতিপুৱা ৫:৩০ বজাত এভাৰেষ্টত আৰোহণ কৰিবলৈ সক্ষম হয় তৰুণ শইকীয়াকে ধৰি দলটোৰ ৬গৰাকী সদস্যই। এই্ সদস্যসকলৰ ভিতৰত মণিপুৰৰ নামেইৰকপাম চিংখেইংবা এভাৰেষ্ট আৰোহণ কৰা সৰ্বকনিষ্ঠ ভাৰতীয়, তেখেতৰ বয়স ১৬ বছৰ। এই আৰোহণকাৰীসকলৰ ভিতৰৰ অৰুণাচল প্ৰদেশৰ অংশু জামছেপা ২টা সন্তানৰ মাতৃ হৈ তিনিবাৰকৈ এভাৰেষ্ট আৰোহণ কৰা প্ৰথম গৰাকী মহিলা। দলটোৰ আনএগৰাকী সদস্যা ৱাংছুক মিৰথং মেঘালয়ৰপৰা এভাৰেষ্ট আৰোহণ কৰা প্ৰথমগৰাকী মহিলা। একেটা দিনতে মিজোৰামৰ ডেভিদ জ'মাংগাইহা-ই এভাৰেষ্ট আৰোহণ কৰি মিজোৰামৰ প্ৰথমগৰাকী এভাৰেষ্ট বিজেতা হিচাপে চিহ্নিত হয়, আৰু ছি্কিমৰ কাজি ছেৰ্পায়ো এভাৰেষ্ট আৰোহণ কৰিবলৈ সক্ষম হয়।

একেটা অভিযানৰে অসমৰ আন এজন পৰ্বতাৰোহী মণীষ কুমাৰ ডেকাই ১৮ মাৰ্চ তাৰিখে এভাৰেষ্ট আৰোহণ কৰিবলৈ প্ৰচেষ্টা চলায় যদিও সফল হ'ব নোৱাৰে। তেখেতে ২১ তাৰিখে দ্বিতীয়বাৰলৈ চেষ্টা চলায়, আৰু ২৪ মে তাৰিখে ৰাতিপুৱা ৫:৩৫ বজাত সফলতাৰে এভাৰেষ্টৰ শিখৰত আৰোহণ কৰিবলৈ সক্ষম হয়।

পৰ্বতাৰোহী দলটো ২০১৩ চনৰ ৩১ মাৰ্চ তাৰিখে আহি নতুন দিল্লীত উপস্থিত হয়।

সফল শৃংগ আৰোহণ

নন্দাকোট
ফেলু কোটেশ্বৰ
সুদৰ্শন
ভগীৰথ-২
ছাট'পন্থ
নেপাল পীক
পালছুৰা

পৰ্বতাৰোহণ অভিযান

ভাৰ্টিকুণ্ডা (১৯৯৩)
কেদাৰড'ম (১৯৯৪)
যোগিন -এক, তিনি (১৯৯৫)
নন্দাকোট, ফেলু কোটেশ্বৰ (১৯৯৬)
কামেট (১৯৯৯)
সুদৰ্শন (২০০৩)
ভগীৰথ-২ (২০০৫)
মুলকিলা (২০০৭)
ছাট'পন্থ (২০০৯)
নেপাল পীক (২০১০)
পালছুৰা (২০১২)

তথ্য-সূত্ৰ

শ্ৰেণী:অসমৰ ব্যক্তি
শ্ৰেণী:অসমীয়া ক্ৰীড়াবিদ
শ্ৰেণী:জীৱিত ব্যক্তি
শ্ৰেণী:অসমৰ পৰ্বতাৰোহী
বিপুল গোয়েল

বিপুল গোয়েল এজন ভাৰতীয় ষ্টেণ্ড আপ কমেডিয়ান আৰু অভিনেতা। ভাৰতৰ শীৰ্ষ কমেডী অভিনেতাসকলৰ ভিতৰত তেওঁক গণ্য কৰা হয় ৷ ৱেব-ধাৰাবাহিক হিউমাৰাছলি ইউৰছৰ মূল নায়কৰ চৰিত্ৰত তেওঁ অভিনয় কৰিছিল। এই অনুষ্ঠানটো দ্য ভাইৰেল ফিভাৰৰ দ্বাৰা প্ৰযোজিত আৰু ইয়াত ষ্টেণ্ডআপ ক্লিপৰ মাজত তেওঁৰ জীৱনৰ অৰ্ধ-আত্মজীৱনীমূলক বিৱৰণী চিত্ৰিত কৰা হৈছে। বিপুল হৈছে একমাত্ৰ ভাৰতীয় কমেডিয়ান যাৰ নিজাকৈ এটা শ্ব’ আছে৷ তেওঁৰ অনলাইন ভিডিঅ’সমূহত বিভিন্ন প্লেটফৰ্মত (২০১৭ চনৰ আগষ্ট মাহলৈকে) ৭ কোটিতকৈ অধিক দৰ্শন আছে। শ্ব’টো তেওঁৰ কমেডিয়ান হোৱাৰ সংগ্ৰামৰ ওপৰত আবদ্ধ আৰু ছিজন-২ ত তেওঁৰ সফলতাৰ পিছৰ জীৱনক চিত্ৰিত কৰা হৈছে। তেওঁ কিছুমান পৰ্যবেক্ষণমূলক কমেডী কৰাৰ বাবে তেওঁক প্ৰায়ে ইণ্ডিয়ান ছেইনফেল্ড বুলি কোৱা হয়।

প্ৰাৰম্ভিক জীৱন

ভাৰতৰ ৰাজস্থানৰ ফালনা পালি মাৰৱাৰত বিপুল গোয়েলৰ জন্ম হৈছিল । তেওঁ ইণ্ডিয়ান ইনষ্টিটিউট অৱ টেকন'লজি বম্বেত বৈদ্যুতিক অভিযান্ত্ৰিকী অধ্যয়ন কৰে।কলেজীয়া জীৱনত ভ্ৰাম্যমাণ থিয়েটাৰৰ লগত তেওঁ জড়িত হৈছিল। তেওঁ নীতিন গুপ্তাৰ সৈতে "লাভ ইন ডিচেম্বৰ"ৰ অংশও আছিল। তেওঁ দ্য গ্ৰেট ইণ্ডিয়ান লাফটাৰ চেলেঞ্জৰ খ্যাতিৰ ভাৰতীয় ষ্টেণ্ড আপ কমেডিয়ান ৰাজু শ্ৰীবাস্তৱৰ পৰা বহুখিনি অনুপ্ৰাণিত হৈছিল।

কৰ্মজীৱন

গোৱেল স্বচ্ছ কমেডীৰ পথ প্ৰদৰ্শক আৰু তেওঁৰ বিষয়বস্তু ভাৰতীয় পিতৃ, ফেচবুক, অভিযান্ত্ৰিক, শচীন তেণ্ডুলকাৰ, ভাৰতীয় ৰেল, ডেটিং, পৰিচালনা, আৰু ৰাজনীতি আদি বিষয়ৰ ওপৰত আধাৰিত।

ভাৰতীয় ষ্টেণ্ডআপ দৃশ্য বা সাম্প্ৰতিক পৰিস্থিতিৰ ওপৰত তেওঁৰ হাস্যৰসময়ী দৃষ্টিভংগীৰ বিষয়ত আলোচনাৰ বাবে তেওঁক নিয়মিতভাৱে সংবাদ মাধ্যমৰ মঞ্চলৈ আমন্ত্ৰণ জনোৱা হয়।

তেওঁ নিয়মিতভাৱে সমগ্ৰ দেশৰ কলেজ আৰু কোম্পানীসমূহত অনুষ্ঠান পৰিৱেশন কৰে আৰু ২০১৬ চনৰ শেষৰ ফালে আৰম্ভ হোৱা প্ৰথম চৰকাৰী ভ্ৰমণলৈ যায় যি ২০১৭ চনলৈকে বৰ্তি থাকে।

তথ্যসূত্ৰ

বাহ্যিক সংযোগ

humorouslyyours.com

শ্ৰেণী:জীৱিত ব্যক্তি
শ্ৰেণী:ৰাজস্থানৰ ব্যক্তি
শ্ৰেণী:ষ্টেণ্ড আপ কমেডিয়ান
শ্ৰেণী:ভাৰতীয় ষ্টেণ্ড আপ কমেডিয়ান
শ্ৰেণী:ভাৰতীয় ইউটিউবাৰ
শ্ৰেণী:কমেডিয়ান
শ্ৰেণী:অভিনেতা
শ্ৰেণী:ভাৰতীয় অভিনয় শিল্পী
ৰমেন্দ্ৰ নাৰায়ণ কলিতা

ৰমেন্দ্ৰ নাৰায়ণ কলিতা অসমৰ অসম গণ পৰিষদৰ এজন ৰাজনীতিবিদ তথা এজন বিধায়ক। পশ্চিম গুৱাহাটী সমষ্টিৰ পৰা তেওঁ ১৯৮৫ চনৰ পৰা ১৯৯৬ চনলৈ, ২০০৬, ২০১৬ আৰু ২০২১ চনত অসম বিধানসভা নিৰ্বাচনত নিৰ্বাচিত হৈছে।

প্ৰাৰম্ভিক জীৱন

ৰমেন্দ্ৰ নাৰায়ণ কলিতাৰ জন্ম হয় ১৯৫৮ চনৰ ১৬ এপ্ৰিলত। তেওঁ মহেন্দ্ৰ নাথ কলিতাৰ পুত্ৰ। পেছাত ৰমেন্দ্ৰ নাৰায়ণ কলিতা এগৰাকী উকীল আছিল। অধ্যাপক অজন্তা চক্ৰৱৰ্তীৰ সৈতে তেওঁ বিবাহপাশত আবদ্ধ হয়।

তথ্য সংগ্ৰহ

শ্ৰেণী:অসমৰ ৰাজনীতিক
শ্ৰেণী:জীৱিত ব্যক্তি
জন কীটছ

জন কীটছ (; ৩১ অক্টোবৰ ১৭৯৫ – ২৩ ফেব্ৰুৱাৰী ১৮২১) আছিল এগৰাকী ইংৰাজী ৰমন্যাসবাদৰ কবি। ২৫ বছৰ বয়সত যক্ষ্মা ৰোগত মৃত্যু হোৱাৰ মাত্ৰ চাৰি বছৰ পূৰ্বে তেওঁৰ সৃষ্টিৰাজি প্ৰকাশ পোৱা সত্ত্বেও তেওঁ আছিল লৰ্ড বাইৰণ, পাৰ্ছি বাইছ শ্যেলী আদিৰ লগত দ্বিতীয় প্ৰজন্মৰ ৰোমাণ্টিক কবিসকলৰ অন্যতম।

জীৱিত কালত তেখেতৰ কবিতাই সমালোচকসকলৰ সমাদৰ লাভ কৰা নাছিল যদিও,মৃত্যুৰ পিচতহে তেখেতৰ কবিতাসমূহে সঠিক মূল্যায়ন লাভ কৰে, উনৈশ শতিকাৰ শেষৰভাগত সেই সময়ৰ জনপ্ৰিয় ইংৰাজ কবিসকলৰ মাজৰ তেৱোঁ এজন অন্যতম জনপ্ৰিয় ইংৰাজ কবিৰ স্বীকৃতি লাভ কৰিছিল। পৰৱৰ্তী কালত অসংখ্য কবি আৰু সাহিত্যিকৰ ওপৰত ইয়াৰ প্ৰভাৱ দেখা পোৱা গৈছিল। হোৰ্হে লুইস বৰ্হেইসৰ মতে কীটছৰ সৃষ্টিৰাজীৰ সৈতে তেখেতৰ প্ৰথম পৰিচয়েই হৈছে তেখেতৰ সাহিত্যিক জীৱনৰ উল্লেখযোগ্য অভিজ্ঞতা।

কিটছৰ কবিতাৰ অন্যতম বৈশিষ্ট্য হৈছে আৱেদনময়ী শৈলী। বিশেষকৈ তেওঁৰ অ'ডছ শৃংখলাত এয়া স্পষ্টৰূপত ফুটি উঠিছে। এয়া ৰোমাণ্টিক কবিসকলৰ এক সাধাৰণ বৈশিষ্ট্যস্বৰূপ কিয়নো তেওঁলোকে প্ৰাকৃতিক প্ৰতীকৰ মাধ্যমত দুৰন্ত আৱেগৰ বহিৰ্প্ৰকাশ ঘটাব বিচাৰে। বৰ্তমান তেওঁৰ কবিতা আৰু চিঠিবোৰ ইংৰাজী সাহিত্যৰ অন্যতম জনপ্ৰিয় আৰু বিশ্লেষণ হোৱা বিষয়। তেওঁৰ বহুল সমাদৃত সৃষ্টিৰাজিৰ মাজৰ অন্যতম হ'ল "অ'ড ট্যু নাইটিংগেল", "শ্লিপ এণ্ড পয়েট্ৰি", 'ওড অন এ গ্ৰেচিয়ান আৰ্ন’ আৰু জনপ্ৰিয় ছনেট "অন ফাৰ্ষ্ট লুকিং ইনটু ছেপেনচ্ হ'মাৰ"।

জীৱনী

প্ৰাৰম্ভিক জীৱন

থমাচ কিটছ আৰু তেওঁৰ পত্নী ফ্ৰাঞ্চেচ জেনিংছৰ সন্তান জন কীটছৰ জন্ম হয় ৩১ অক্টোবৰ ১৭৯৫ চনত লণ্ডনৰ ম'ৰগেট নামৰ ঠাইখনত। যদিওবা কীটছৰ জন্মস্থানৰ সঠিক তথ্য প্ৰমাণ নাই তেখেতৰ পৰিয়ালবৰ্গই তেওঁৰ জন্ম ২৯ অক্টোবৰ বুলি বিবেচনা কৰে। চাৰিওটি সন্তানৰ আটাইতকৈ জেষ্ঠজনেই আছিল জন কীটছ। তেখেতৰ পিচত একাদিক্ৰমে তেওঁৰ ভাতৃ জৰ্জ(১৭৯৭-১৮৪১),থমাছ(১৭৯৯-১৮১৮) আৰু ভগ্নী ফ্ৰাঞ্চেছ মেৰী "ফেনী"(১৮০৩-১৮৮৯)যিয়েই ঘটনাক্ৰমে স্পেইনৰ প্ৰবন্ধকাৰ ভেলেণ্টিন চেন'চ গুটিয়াৰেচৰ সৈতে বিবাহ পাশত আৱদ্ধ হৈছিল।

বাহ্যিক সংযোগ

শ্ৰেণী:যুক্তৰাজ্যৰ ব্যক্তি
শ্ৰেণী:মৃত ব্যক্তি
শ্ৰেণী:কবি
শ্ৰেণী:সংক্ষিপ্ত জীৱনী
উমং

ইউনিফাইড মোবাইল এপ্লিকেশ্যন ফৰ নিউ-এজ গভৰ্ণেন্স (UMANG) হৈছে ডিজিটেল ইণ্ডিয়া উদ্যোগৰ অধীনত গঢ়ি তোলা এটা ম’বাইল এপ। এই এপটো ইলেক্ট্ৰনিক্স আৰু তথ্য প্ৰযুক্তি মন্ত্ৰালয় (MeitY)ৰ দ্বাৰা উন্নয়ন কৰা হৈছে আৰু ই ভাৰত চৰকাৰৰ এটা গুৰুত্বপূৰ্ণ ডিজিটেল সেৱা উদ্যোগ।

এই এপ্লিকেশ্যনৰ জৰিয়তে কেন্দ্ৰীয় আৰু ৰাজ্যিক চৰকাৰৰ বিভিন্ন সেৱালৈ নাগৰিকে সহজে প্ৰৱেশ কৰিব পাৰে। UMANG এপটো ভাৰতৰ ২৩টা ভাষাত উপলব্ধ আৰু ই Android আৰু iOS—দুয়োটা প্লেটফৰ্মতেই ব্যৱহাৰযোগ্য।

এই এপটো ভাৰতৰ সকলো নাগৰিকৰ বাবে নিৰ্দেশিত আৰু ইয়াৰ জৰিয়তে শুল্ক পৰিশোধ, পঞ্জীয়ন, তথ্য অনুসন্ধান আৰু আবেদন পত্ৰ পূৰণ আদি সহিতে শতাধিক চৰকাৰী সেৱা লাভ কৰিব পৰা যায়। এইটো ডিজিটেল ইণ্ডিয়া উদ্যোগৰ এটা অংশ, যাৰ লক্ষ্য হৈছে চৰকাৰী সেৱাসমূহ সকলো নাগৰিকৰ বাবে অনলাইন মাধ্যমেৰে ২৪ ঘণ্টাই উপলব্ধ কৰা। উদ্বোধনৰ সময়ত এই এপটোত ৩৩টা কেন্দ্ৰীয় আৰু ৰাজ্যিক চৰকাৰী বিভাগৰ ১৬২টা সেৱা আৰু চাৰিখন ৰাজ্য অন্তৰ্ভুক্ত আছিল।

তথ্যসূত্ৰ

শ্ৰেণী:ম'বাইল এপ্লিকেচন
শ্ৰেণী:ভাৰত চৰকাৰ
শিৱসাগৰৰ শিৱদৌল

শিৱদৌল শিৱসাগৰ জিলাৰ, শিৱসাগৰ নগৰৰ শিৱসাগৰ পুখুৰীৰ (বৰপুখুৰী) পাৰত অৱস্থিত। স্বৰ্গদেউ শিৱসিংহই প্ৰথমা ৰাণী বৰৰজা ফুলেশ্বৰী কুঁৱৰীৰ মৃত্যুৰ পাছত ফুলেশ্বৰী ভগ্নী দ্ৰৌপদীক বিবাহ কৰাই অম্বিকা কুঁৱৰী বা মদাম্বিকা নাম দি বৰৰজা পাতিছিল। এইগৰাকী কুঁৱৰীৰ নিৰ্দেশক্ৰমেই ১৭৩১ খৃঃত সোণৰ ক'লচীৰে সৈতে শিৱদৌল, দেৱীদৌল আৰু বিষ্ণু দৌল নিৰ্মাণ কৰাৰ লগতে শিৱসাগৰ পুখুৰী খন্দোৱা হৈছিল। এই শিৱদৌল অসমৰ সকলোবোৰ দৌলতকৈ ওখ দৌল। কৰ্দৈশিৰীয়া এই দৌলৰ উচ্চতা প্ৰায় ১০৪ ফুট(প্ৰায় ৩২ মিটাৰ) আৰু ভেটিৰ প্ৰস্থ প্ৰায় ১৯৫ ফুট (৬০.১৪ মিটাৰ) ।দৌলটিৰ ওপৰত থকা কলচীৰ উচ্চতা প্ৰায় ৮ ফুট। শিৱদৌলৰ কলচীটোত থকা সোণখিনি এৰুৱাই নিবৰ কাৰণে মানে কলচীটোলৈ গুলিয়াইছিল, কিন্তু কলচীটো বা সোণখিনি খহাব নোৱাৰিলে। ১৯৫০ চনৰ ভূমিকম্পত কলচীটো খহি পৰিছিল যদিও ইয়াক আগৰ স্থানত স্থাপন কৰা হয়। এই দৌলটোত সদায়ে শিৱৰ পূজা অৰ্চনা হয়। শিৱৰাত্ৰিত এই দৌলৰ কাষতে এখন ডাঙৰ মেলা হয়।

অৱস্থান

শিৱসাগৰ শিৱদৌল ২৬°৫৯'১৮" উত্তৰ আৰু ৯৪°৩৭'৫৯"পূবত, উত্তৰ-পূব ভাৰতৰ উজনি অসমৰ শিৱসাগৰ জিলাৰ শিৱসাগৰ চহৰৰ মাজমজিয়াত অৱস্থিত।

ইতিহাস

শিৱসাগৰ, ঐতিহাসিকভাৱে আহোম ৰাজ্য-ৰ ৰাজধানী আছিল। আহোম সকলে ১২২৮ চনত দক্ষিণ চীনৰ পৰা প্ৰব্ৰজন কৰি ১২৫৩ চনত বৰ্তমানৰ শিৱসাগৰৰ পৰা ২৮ কিলোমিটাৰ দুৰত্বত অৱস্থিত চৰাইদেউত প্ৰথম ৰাজধানী প্ৰতিষ্ঠা কৰিছিল। প্ৰথমতে তেওঁলোক তাও (Taoism) আৰু শ্বিণ্টো (Shinto) ধৰ্মৰ অনুগামী আছিল। বৰ্তমান এই প্ৰথাৰ এক অংশ বৌদ্ধ মহাযান (Mahayana) আৰু থেৰাবাদ (Theravada)ৰ কিছুমান পৰম্পৰাত দেখা পোৱা যায়। পৰৱৰ্ত্তীকালত তেওঁলোকৰ মাজত হিন্দু ধৰ্ম প্ৰচলিত হ'ল। ভাৰতত ব্ৰিটিছ ৰাজ প্ৰতিষ্ঠা হোৱাৰ আগলৈকে চৰাইদেউ আহোম ৰাজ্যৰ ৰাজধানী আছিল। ১৭৩১ চনৰ পৰা ১৭৩৮ চনৰ ভিতৰত শিৱসাগৰ পুখুৰী নিৰ্মাণ কৰা হৈছিল আৰু ১৭৩৪ চনত আহোম ৰজাৰ ৰাণী স্বৰ্গদেউ শিৱ সিংহৰ ৰাণী অম্বিকাই দৌল আৰু মন্দিৰসমূহ নিৰ্মাণ কৰিছিল।

নিৰ্মাণ শৈলী

শিৱদৌল বা শিৱমন্দিৰ শিখৰা স্থাপত্য ( Shikhara architecture)ৰ আৰ্হিত নিৰ্মিত বুলি জনা যায়। ইয়াৰ কেন্দ্ৰত এটা গম্বুজ বা টাৱআৰ আছে। এই গম্বুজৰ উচ্চতা ১০৪ ফুট বা ৩২ মিটাৰ। দৌলটোৰ তলৰ অংশৰ পৰিধি ১৯৫ ফুট (৫৯ মিটাৰ)। মন্দিৰটো শিল আৰু ইটাৰে নিৰ্মাণ কৰা হৈছে। দৌলৰ ভিতৰচ'ৰাত এটা শিৱ লিংগ আছে। লিংৰ ওপৰলৈ থকা গম্বুজ বা শিখৰাত চাৰিমহলীয়া, ৮ ফুট (২.৪ মিটাৰ) দৈৰ্ঘ্যৰ মস্তক (mastaka) আছে। ইয়াৰ মুকুটত সোণেৰে নিৰ্মিত কলচী আছে। গম্বুজটোত সমান্তৰাল শিখৰ আৰু খাদেৰে নিৰ্মাণ কৰা হৈছে। গম্বুজৰ তলৰ অংশৰ কাষে কাষে চাৰিটা সৰু সৰু একে ধৰণৰ গম্বুজ আছে, এইবোৰক অংগশিকাৰ বুলি জনা যায়। মন্দিৰৰ বাহিৰৰ দেৱালবোৰ ভাস্কৰ্য্য আৰু ফুলৰ ডিজাইনেৰে সজাই তোলা হৈছে।

উৎসৱ

প্ৰতি বছৰে মহাশিৱৰাত্ৰিৰ সময়ত শিৱদৌলত বিশাল মেলা আয়োজন কৰা হয় আৰু ভাৰতৰ সকলো প্ৰান্তৰ পৰা তীৰ্থযাত্ৰীসকলে পূজা আগবঢ়ায়।

তথ্য সংগ্ৰহ

শ্ৰেণী:শিৱসাগৰ জিলাৰ পৰ্যটনস্থলী
শ্ৰেণী:হিন্দুধৰ্মৰ মঠ-মন্দিৰ
শ্ৰেণী:অসমৰ পুৰাতাত্বিক স্থান
শ্ৰেণী:অসমৰ সংৰক্ষিত স্মৃতিচিহ্ন
হাৰুনা কাৱাগুচি

হাৰুনা কাৱাগুচি (; জন্ম: ১০ ফেব্ৰুৱাৰী ১৯৯৫) কেন-অন এজেঞ্চীৰ অধীনস্থ এগৰাকী জাপানী অভিনেত্ৰী আৰু মডেল। তেওঁ বিশেষকৈ ঔৰান হাইস্কুল হোষ্ট ক্লাব (২০১২), পিঅ'ভি: নৰোৱাৰেটা ফিল্ম (২০১২), জেক্কো গাক্কিউ (২০১৩), ছেই "আই লাভ ইউ" (২০১৪) আৰু ৱান উইক ফ্ৰেণ্ডছ (২০১৭) ছবিত মুখ্য চৰিত্ৰত অভিনয় কৰাৰ বাবে জনাজাত।

ব্যক্তিগত জীৱন

কাৱাগুচিৰ জন্ম হৈছিল নাগাচাকি প্ৰেফেকচাৰৰ গোটো দ্বীপপুঞ্জৰ ফুকুৱে দ্বীপত। জুনিয়ৰ হাইস্কুলৰ প্ৰথমৰপৰা তৃতীয় বৰ্ষলৈ কামলৈ যাওঁতে টকিঅ’লৈ কোনো পোনপটীয়া বিমান নাছিল, সেয়েহে তেওঁ নাৱেৰে ন ঘণ্টা ধৰি হাকাতালে অহা-যোৱা কৰিছিল। প্ৰথমতে এই ভ্ৰমণ মাহত এবাৰহে আছিল যদিও লাহে লাহে ই সপ্তাহত এবাৰলৈ বৃদ্ধি পায়।

তেওঁ তিনিগৰাকী ভগ্নীৰ ভিতৰত আটাইতকৈ সৰু আৰু নিজকে এগৰাকী "প্ৰকৃততে স্বাৰ্থপৰ, আদৰত নষ্ট হোৱা আৰু অকলশৰীয়া ছোৱালী" বুলি বৰ্ণনা কৰে। কাৱাগুচিৰ ১৯ বছৰ বয়সত তেওঁৰ পিতৃৰ মৃত্যু হয় আৰু ২০১৮ চনৰ পিতৃ দিৱসৰ ইনষ্টাগ্ৰাম পোষ্টত তেওঁ নিজৰ এখন ফটো শ্বেয়াৰ কৰি কয় যে তেওঁক "দেউতাকৰ দৰেই বেছি দেখি।"

তেওঁৰ নাম "হাৰুনা" তেওঁৰ ককাকৰ নামৰ এটা আখৰ "হাৰু (বসন্ত)"ৰপৰা আহিছে। "না" অংশটো প্ৰকৃততে তেওঁৰ জ্যেষ্ঠ ভগ্নীয়ে দিছিল; ই আচলতে "হাৰুনা (春菜)" হোৱাৰ কথা আছিল কিন্তু তেওঁৰ মাতৃয়ে ই "হাৰুনা (春奈)" বুলি ভাবি পৌৰসভাৰ কাৰ্যালয়ত তেনেদৰেই দাখিল কৰিছিল।

তেওঁৰ চখৰ ভিতৰত সাগৰীয় মাছ ধৰা অন্যতম আৰু তেওঁ ৩০০ মাছলৈকে ধৰিছে। তেওঁৰ প্ৰিয় মহিলা শিল্পীসকল হ'ল মিলিয়া কাটো, ৰিংগো শ্বিনা আৰু নামিয়ে আমুৰো। তেওঁৰ প্ৰিয় পুৰুষ শিল্পী হ’ল এক্সাইল। তেওঁ সন্মান কৰা মনোৰঞ্জনকাৰীগৰাকী হ'ল মিহো কান্নো, যি তেওঁৰ কোম্পানীৰে এগৰাকী জ্যেষ্ঠ সদস্যা। তেওঁ নাগাচাকি প্ৰেফেকচাৰৰে নিবাসী তথা য়াস্কি-কুন টু মেগানে-চানত অভিনয় কৰা সহ-শিল্পী ৰিইচা নাকাৰো এগৰাকী অন্তৰংগ বন্ধু।

তেওঁ কৈছিল যে নিকোলাৰ মডেল হোৱাৰ আগতে তেওঁ এগৰাকী নাৰ্ছাৰী শিক্ষয়িত্ৰী হ’ব বিচাৰিছিল কাৰণ তেওঁ শিশু ভাল পায়। ২০১৬ চনৰ এটা সাক্ষাৎকাৰত তেওঁ কৈছিল যে তেওঁৰ সপোন আছিল মৰ্নিং ড্ৰামা বা ৰাতিপুৱাৰ ধাৰাবাহিকৰ নায়িকা হোৱা।

যেতিয়া তেওঁ আইটছু ইমা নানিছিটেৰু?ত উপস্থিত হৈছিল, তেতিয়া তেওঁৰ প্ৰাথমিক বিদ্যালয়ৰ সহপাঠীসকলৰ মতে কাৱাগুচি সেই সময়ত ধুনীয়াতকৈ ধেমেলীয়াহে বেছি আছিল; তেওঁ ফুজিৱাৰাৰ টাকায়ুকি হাৰানিছিক অনুকৰণ কৰিছিল সেয়েহে তেওঁ কেতিয়াও জনপ্ৰিয় নাছিল।

তথ্যসূত্ৰ

বাহ্যিক সংযোগ

শ্ৰেণী:জাপানী অভিনেত্ৰী
শ্ৰেণী:মডেল
গান্ধাৰী

গান্ধাৰী (, অৰ্থ: গান্ধাৰৰ জীয়ৰী) হিন্দু মহাকাব্য মহাভাৰতৰ এটি বিশিষ্ট চৰিত্ৰ। তেওঁ গান্ধাৰৰ ৰাজকন্যা আছিল তথা হস্তিনাপুৰৰ অন্ধ ৰজা ধৃতৰাষ্ট্ৰৰ পত্নী, আৰু এশ পুত্ৰ কৌৰৱৰ মা। পতীব্ৰতা নাৰী গান্ধাৰীক সদগুণৰ প্ৰতীক ৰূপে গণ্য কৰা হয় তথা মহাকাব্যৰ সকলোতকৈ সম্মানিত নৈতিক শক্তি সমূহৰ মাজৰ এটি চৰিত্ৰ। তেওঁ কেৱল এজন অন্ধ ৰজাৰে বিবাহপাশত আবদ্ধ হোৱাই নহয়, আনকি তেওঁ নিজ স্বামীৰ অক্ষমতাৰ সমভাগি হৈ বিবাহৰ পিছৰ জীৱনচোৱা সম্পূৰ্ণ ৰূপে অন্ধ নাৰী হিচাপে কটাবলৈ সিদ্ধান্ত ল'লে। সেয়ে পিছলৈ তেওঁ চকুত এখন কাপোৰ বান্ধি লৈ অন্ধকাৰৰ সৈতে সহবাস কৰিবলৈ শিকিলে। তেওঁ নিৰ্দিষ্ট জটিল সংকটৰ সময়ত নিজৰ স্বামীক বিভিন্ন পৰামৰ্শ দিছিল, যি সমূহ নৈতিক দৃষ্টিকোণৰ পৰা সঠিক নাছিল; তেওঁ ধাৰ্ম্মিকতাৰ সৈতে তেওঁৰ আনুগত্যেতা সদায়ে বজাই ৰাখিবলৈ চেষ্টা কৰিছিল আনকি বহু তিতা সংকটৰ শেষ পৰ্যন্ত তেওঁ নিজৰ মতত অটল আছিল। পাণ্ডৱ আৰু কৌৰৱ পক্ষৰ মাজত হোৱা কুৰুক্ষেত্ৰৰ ৰণত ১৮ দিনৰ ভিতৰত হোৱা তেওঁৰ ১০০পুত্ৰৰ মৃত্যুৰ সাক্ষী তেওঁ নিজেই আছিল; সন্তানৰ মৃত্যুৰ দুঃখত ম্ৰিয়মাণ হৈ তেওঁ ভগৱান শ্ৰীকৃষ্ণক অভিশাপ দিছিল যে, শ্ৰী কৃষ্ণৰ সম্পূৰ্ণ বংশ এইদৰেই ধ্বংস হৈ যাব। জীৱনৰ অন্তিমচোৱা সময় তেওঁ তেওঁৰ স্বামীৰ সৈতে এখন বনৰ আশ্ৰমত কটায়।

জীৱনৰ আদি সময়চোৱা

এগৰাকী নাৰী হিচাপে গান্ধাৰী পতীব্ৰতা তথা ধাৰ্মিক প্ৰকৃতিৰ বাবে সুপৰিচিত আছিল। গান্ধাৰীক জ্ঞানৰ দেৱী মাতিৰ অৱতাৰ ৰূপে গণ্য কৰা হয়। তেওঁ পৃথিৱীত গান্ধাৰৰ ৰজা সুবলৰ কন্যা হিচাপে জন্মগ্ৰহণ কৰিছিল। তথা তেওঁৰ পিতাকৰ গৌৰৱৰ ভূমিৰ নামৰেই তেওঁৰ নাম গান্ধাৰী ৰখা হৈছিল। তেওঁ গান্ধাৰ-ৰজাৰ-দুহিতা (গান্ধাৰ ৰজাৰ কন্যা), সাবালেয়ী, সাবালী, সুবালজা, সুবালা-পুত্ৰী আৰু সুবালতমাজ (সকলোৰে অৰ্থ 'সুবলৰ কন্যা') হিচাবে মহাকাব্যৰ বিভিন্ন স্থানত উল্লেখ আছে। শকুনি তেওঁৰ ককায়েক আছিল।

বিবাহ

গান্ধাৰীৰ বিবাহ ৰজা ধৃতৰাষ্ট্ৰৰ সৈতে সম্পন্ন হৈছিল। তেওঁ আছিল কুৰু বংশৰ জ্যেষ্ঠ কোঁৱৰ। "মহাভাৰত"ৰ পাতত গান্ধাৰী এগৰাকী সুন্দৰী আৰু ধৰ্মপৰায়ণ তথা পতীব্ৰতা নাৰী হিচাপে বৰ্ণিত হৈছে। তেওঁলোকৰ বিবাহ ভীষ্মই ঠিক কৰিছিল। যেতিয়া তেওঁ গম পাইছিল যে তেওঁৰ স্বামী এজন জন্মান্ধ ৰজা, তেতিয়াৰ পৰাই তেওঁ নিজৰ চকুযুৰিও কাপোৰৰে বান্ধি অন্ধৰ জীৱন অতিবাহিত কৰিছিল। অৱশ্যে হ'ব লগা স্বামী জন্মান্ধ বুলি জনাৰ পিছত গান্ধাৰীৰ প্ৰতিক্ৰিয়া কেনে আছিল সেই সম্পৰ্কে মহাকাব্য খনত কোনো উল্লেখ নাই। সামাজিক ব্যাখ্যাৰ ফালৰ পৰা গান্ধাৰীৰ এই ত্যাগক তেওঁৰ স্বামীৰ প্ৰতি থকা প্ৰেম আৰু উৎসৰ্গাক প্ৰতিনিধিত্ব কৰে বুলি ক'ব পাৰি। ইৰাৱতী কাৰ্ভে আৰু বহু আধুনিক পণ্ডিতে এই কাৰ্যক এজন জন্মান্ধ ৰজাৰে বিয়াত বহিবলৈ নিজ পিতৃক পিতামহ ভীষ্মই উচটনি দিয়াৰ বাবে ভীষ্মৰ বিৰুদ্ধে গান্ধাৰীৰ এয়া এক প্ৰতিবাদী আচৰণ বুলি যুক্তি আগবঢ়ায়।

তথ্য সংগ্ৰহ

শ্ৰেণী:মহাভাৰতৰ চৰিত্ৰ
শ্ৰেণী:ভাৰতীয় ৰাণী
শ্ৰেণী:প্ৰাচীন ভাৰতৰ নাৰী
মাৰাট লংৰি অভয়াৰণ্য

মাৰাট লংৰি অভয়াৰণ্য অসমৰ কাৰ্বি আংলং স্বায়ত্ত্ব শাসিত পৰিষদৰ অন্তৰ্গত। ধনশিৰি-লাংডিং হস্তী প্ৰকল্পৰ ই এক উল্লেখযোগ্য অংশ। ডিফুৰ পৰা প্ৰায় ১০ কিলোমিটাৰ নিলগত অৱস্থিত মৰাট লংৰি বন্যপ্ৰাণী অভয়াৰণ্য প্ৰায় ৪৫১ বৰ্গ কিলোমিটাৰ এলেকাত বিস্তৃত। এই সংৰক্ষিত বনাঞ্চলখন ২০০৩ চনত বন্যপ্ৰাণী অভয়াৰণ্য হিচাপে ঘোষণা কৰা হয়।

ভৌগিলিক বিৱৰণ

মাৰাট লংৰি অভয়াৰণ্যৰ মাটিকালি প্ৰায় ৪৫১ বৰ্গকিলোমিটাৰ। ই ডিফু ৰেলৱে ষ্টেচনৰ পৰা মাথোঁ ৮ কিমি দুৰত্বত অৱস্থিত।

জলবায়ু

শীত কালত উষ্ণত ৬°চে ৰ পৰা ১২ °চে আৰু গ্ৰীষ্ম কালত ২৩ °চে ৰ পৰা ৩২ °চে লৈ হয়। গড় বাৰ্ষিক বৃষ্টিপাত ২৪১৬ মিমি।

Background

উদ্ভিদ:

প্ৰাণী: হাতী, ঢেঁকীয়াপতীয়া বাঘ, বনৰীয়া মেকুৰী, কেৰ্কেটুৱা, সুগৰী পহু, বনৰীয়া গাহৰি ইত্যাদি।

চৰাই-চিৰিকটি: হাড়গিলা, পাটিশগুণ, বৰটোকোলা, হাইঠা ইত্যাদি।

সৰীসৃপ: ফেঁটীসাপ, পাইথন, কাছ ইত্যাদি।

তথ্য সংগ্ৰহ

বাহ্যিক সংযোগ

শ্ৰেণী:অসমৰ ৰাষ্ট্ৰীয় উদ্যান আৰু অভয়াৰণ্য
অৰ্চনা চেটাৰ্জী

অৰ্চনা চেটাৰ্জী এগৰাকী ভাৰতীয় শিশু সংক্ৰামক ৰোগ বিশেষজ্ঞ, মহামাৰী বিজ্ঞানী, আৰু শৈক্ষিক প্ৰশাসক যিয়ে ২০২০ চনৰ পৰা চিকাগো মেডিকেল স্কুলৰ ডীন হিচাপে কাৰ্যনিৰ্বাহ কৰি আছে। তেওঁ ৰোজালিণ্ড ফ্ৰেংকলিন ইউনিভাৰ্চিটি অৱ মেডিচিন এণ্ড ছায়েন্সৰ চিকিৎসা বিষয়ৰ উপ-সভানেত্ৰী।

জীৱন

চেটাৰ্জীৰ জন্ম আৰু ডাঙৰ-দীঘল ভাৰতত। ১৯৮৩ চনত সশস্ত্ৰ বাহিনীৰ চিকিৎসা মহাবিদ্যালয়ৰ পৰা চিকিৎসা বিজ্ঞানত স্নাতক, অস্ত্ৰোপচাৰত স্নাতক ডিগ্ৰী লাভ কৰে। ১৯৮৫ চনৰ পৰা ১৯৮৮ চনলৈকে, আৰ্মী মেডিকেল কৰ্পছৰ চিকিৎসা বিষয়া আছিল। চেটাৰ্জীয়ে ইউনিভাৰ্চিটি অৱ নেব্ৰাস্কা মেডিকেল চেণ্টাৰ আৰু ক্ৰেইটন ইউনিভাৰ্চিটিত সংক্ৰামক ৰোগৰ ৰেচিডেন্সি আৰু ফেল’শ্বিপ সম্পূৰ্ণ কৰে। ১৯৯৯ চনত আমেৰিকান একাডেমী অৱ পেডিয়াট্ৰিক্সৰ ফেলো হয়।

চেটাৰ্জীৰ বিবাহ ষ্ট্ৰাকচাৰেল ইঞ্জিনিয়াৰ সমৰ গগৈৰ সৈতে বিবাহপাশত আৱদ্ধ হৈছিল।

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী